钦定古今图书集成/明伦汇编/氏族典/第336卷 > 刘铢
## 钦定古今图书集成/明伦汇编/氏族典/第336卷 > 刘铢

按《五代史刘铢传》：铢，陕州人也。与汉高祖有旧，高祖
镇太原，以为左都押衙，即位，拜永兴军节度使。铢用
法刻民，有过者，问其年几何，对曰“若干。”即随其数杖
之，谓之随年杖。每杖一人，必两杖俱下，谓之合欢杖。
隐帝患铢刚暴，召还京师，权知开封府。周太祖兵犯
京师，铢悉诛太祖家属。太祖入京师，执铢枭首于市。